Document ID: 31981R3462

ΚΑΝΟΝΙΣΜΟΣ (ΕΟΚ) αριθ. 3462/81 ΤΗΣ ΕΠΙΤΡΟΠΗΣ της 3ης Δεκεμβρίου 1981 περί έκτης τροποποιήσεως του κανονισμού (ΕΟΚ) αριθ. 2547/79 περί καθορισμού των επιστροφών κατά την εξαγωγή στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 20 παράγραφος 4,
(1) ΕΕ αριθ.L 54 της 5.3.1979, σ. 1.
(2) ΕΕ αριθ. L 360 της 31.12.1980, σ. 18.
Εκτιμώντας:
ότι ο κανονισμός (ΕΟΚ) αριθ. 2547/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3391/81 (4), καθορίζει τις επιστροφές κατά την εξαγωγή στον αμπελοοινικό τομέα·
(3) ΕΕ αριθ. L 290 της 17.11.1979, σ. 48.
(4) ΕΕ αριθ. L 341 της 28.11.1980, σ. 28.
ότι υπάρχουν ενδιαφέρουσες προοπτικές διαθέσεως των επιτραπέζιων οίνων επί του παρόντος σε ορισμένες αγορές τρίτων χωρών, και ειδικά σε αυτήν της Βουλγαρίας· ότι πρέπει, ως εκ τούτου, να διερευνηθεί ο κατάλογος των τρίτων χωρών προς τις οποίες χορηγείται επιστροφή κατά την εξαγωγή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΔΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2547/79 αντικαθίσταται από αυτό που επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 3 Δεκεμβρίου 1981.

Labels: 3
18
17